CELEX: 62012TN0038
Language: el
Date: 2012-01-23 00:00:00
Title: Υπόθεση T-38/12: Προσφυγή της 23ης Ιανουαρίου 2012 — Pips κατά ΓΕΕΑ — s.Oliver Bernd Freier (ISABELLA OLIVER)

24.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 89/28
            
         Προσφυγή της 23ης Ιανουαρίου 2012 — Pips κατά ΓΕΕΑ — s.Oliver Bernd Freier (ISABELLA OLIVER)
   (Υπόθεση T-38/12)
   2012/C 89/47
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Pips BV (Άμστερνταμ, Κάτω Χώρες) (εκπρόσωπος: J.A.K. van den Berg, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: s.Oliver Bernd Freier GmbH & Co. KG (Rottendorf, Γερμανία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 20ής Οκτωβρίου 2011 στην υπόθεση R 2420/2010-1·
            
         
               —
            
            
               να εγκρίνει την αίτηση καταχωρίσεως κοινοτικού σήματος αριθ. 7024961 για το λεκτικό σήμα «ISABELLA OLIVER», για όλα τα προϊόντα και υπηρεσίες που αποτελούν το αντικείμενο της ενώπιον του πρώτου τμήματος προσφυγών διαδικασίας· και
            
         
               —
            
            
               να καταδικάσει το καθού στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «ISABELLA OLIVER», για προϊόντα και υπηρεσίες των κλάσεων 3, 4, 12, 14, 16, 18, 20, 21, 24 και 25 — Αίτηση κοινοτικού σήματος αριθ. 7024961
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Το καταχωρισμένο υπ’ αριθ. 6819908 κοινοτικό λεκτικό σήμα «S.Oliver», για προϊόντα των κλάσεων 4, 16, 20, 21 και 24· το καταχωρισμένο υπ’ αριθ. 4504569 κοινοτικό εικονιστικό σήμα «s.Oliver», για προϊόντα και υπηρεσίες των κλάσεων 3, 6, 9, 14, 18, 20, 25, 28 και 35· το καταχωρισμένο υπ’ αριθ. 30734710.9 γερμανικό λεκτικό σήμα «S.Oliver», για προϊόντα των κλάσεων 10, 12 και 21· το καταχωρισμένο υπ’ αριθ. 181875 κοινοτικό λεκτικό σήμα «S.Oliver», για προϊόντα των κλάσεων 3, 6, 9, 14, 18, 20, 25 και 26· το καταχωρισμένο υπ’ αριθ. 959255 διεθνές λεκτικό σήμα «S.Oliver», για προϊόντα των κλάσεων 10, 12 και 21
   
      Απόφαση του τμήματος ανακοπών: Μερική απόρριψη της αιτήσεως καταχωρίσεως κοινοτικού σήματος
   
      Απόφαση του τμήματος προσφυγών: Απόρριψη της προσφυγής
   
      Προβαλλόμενοι λόγοι: Παράβαση του άρθρου 76 του κανονισμού 207/2009 του Συμβουλίου, καθόσον το τμήμα προσφυγών (i) εκτίμησε την ομοιότητα των σημάτων βάσει πραγματικών περιστατικών/συνθηκών μη προβληθέντων από τους διαδίκους, ούτως ώστε η κρίση περί της ομοιότητας των σημάτων είναι εσφαλμένη· και (ii) εφάρμοσε εσφαλμένως τις τεθείσες από το ΔΕΕ αρχές σε σχέση με τη συνολική εκτίμηση του κινδύνου συγχύσεως.